Source: https://cooperativa.rfi.ro/justitie-101205-ccr-lege-csm-partial-neconstitutionala
Timestamp: 2018-02-22 18:51:38+00:00
Document Index: 21622195

Matched Legal Cases: ['CCR ', 'CSM ', 'CCR ', 'CSM ', 'CCR ', 'CSM ']

CCR: A treia lege a justiţiei, parţial neconstituţională | RFI Mobile
CCR Lege CSM partial neconstitutionala.jpg
Legile justiţiei se întorc la Parlament, după decizia CCR (Sursa foto: pixabay)
Curtea Constituţională a decis marţi că unele dispoziţii din modificările aduse Legii 317/2004 privind organizarea şi funcţionarea Consiliului Superior al Magistraturii sunt neconstituţionale.
Decizia de marţi a fost luată în unanimitate de judecătorii CCR, a anunţat preşedintele Curţii, Valer Dorneanu. El precizează că este vorba despre cinci prevederi declarate neconstituţionale. Una dintre ele se referă la alegerea preşedintelui şi a vicepreşedintelui CSM.
„Cu oarecare satisfacţie vă anunţ că ne-am pronunţat asupra celei de-a treia legi a justiţiei, respectiv legea 317 privind organizarea CSM. Soluţia este de admitere cu unanimitate a unor texte care vizează diverse puncte din legea de organizare, cinci la număr”, a declarat marţi preşedintele CCR, Valer Dorneanu.
„Un text (declarat neconstituţional-n.r.) se referă la alegerea preşedintelui şi a vicepreşedinţilor CSM. Textul actual omitea, practic ocolea textul constituţional care spune că aceştia se numesc în urma alegerii de către plenul CSM. Or textul pe care noi l-am criticat prevedea că preşedintele Secţiei de judecători este numit practic de drept în funcţia de preşedinte CSM şi vicepreşedintele, tot de drept, din rândul procurorilor. Textul contrazicea prevederile constituţionale”, a precizat el.
O altă prevedere respinsă de CCR se referă la faptul că declaraţiile membrilor CSM privind poliţia politică sunt controlate de Comisia parlamentară de control al SRI.
Primele două legi ale justiţiei modificate în Parlament au fost declarate şi ele parţial neconstituţionale.
Gorghiu: Legile justiţiei nu vor putea fi adoptate şi publicate în Monitorul Oficial până la vară
Nicolai: „Declaraţia CE pe justiţie, fără suport”. Marinescu: „România ar putea avea probleme”
Prof V. Naumescu (UBB Cluj): Suntem pe marginea prăpastiei. Inconștiență și iresponsabilitate, din partea PSD-ALDE
lege csm